Алтуф’ева (станцыя метро)

«Алту́ф’ева» () — канцавая станцыя Серпухаўска-Ціміразеўскай лініі Маскоўскага метрапалітэна. Адкрыта 15 ліпеня 1994 года пры прадаўжэнні лініі на поўнач ад станцыі «Бібірава». Глыбіня залажэння — 9 м. З’яўлялася самай паўночнай станцыяй Маскоўскага метрапалітэна да адкрыцця станцыі «Фізтэх» на Люблінска-Дзмітраўскай лініі. Разам са станцыяй «Ліянозава» да гэтага часу з’яўляецца самай паўночнай станцыяй ўнутры МКАД.

Названа ад гістарычнай мясцовасці, у якой знаходзіцца, а таксама па Алтуф’еўскай шашы. Першапачаткова планавалася назваць станцыю «Чарапавецкая», а затым «Алтуф’еўская».

Станцыя даволі загружана — яна размешчана ў буйных спальных раёнах Ліянозава і Бібірава.

За станцыяй размешчаны тупікі для абароту і начнога адстою саставаў. Акрамя таго, у тупіках таксама размешчаны пункт тэхнічнага абслугоўвання для планавага агляду саставаў як з электрадэпо «Уладыкіна», так і з электрадэпо «Варшаўскае».

Катэгорыя:Станцыі Маскоўскага метрапалітэна